(27 พ.ย.49) พลเอกสนธิ บุญยรัตกลิน ผู้บัญชาการทหารบก และในฐานะประธานคณะมนตรีความมั่นคงแห่งชาติ หรือ คมช. กล่าวถึงการดูแลครูและนักเรียนในพื้นที่ 3 จังหวัดชายแดนภาคใต้ ซึ่งขณะนี้ปิดการเรียนการสอน เนื่องจากไม่มั่นใจในความปลอดภัยว่า ในวันพรุ่งนี้จะมีการหารือร่วมกันระหว่างสมาพันธ์ครู กับศูนย์อำนวยการบริหารจังหวัดชายแดนภาคใต้ หรือ ศอ.บต. และกองทัพภาคที่ 4 เพื่อหามาตรการแก้ไขปัญหาที่เป็นรูปธรรม  อย่างไรก็ตาม พลเอกสนธิ ยืนยันว่า ปัญหาที่เกิดขึ้นในพื้นที่ภาคใต้ ทุกฝ่ายได้พยายามแก้ไขปัญหาอย่างเต็มที่ โดยยอมรับว่าจะต้องแก้ในเรื่องของความไม่เข้าใจในอดีต พร้อมขอความเห็นใจกับรัฐบาลชุดปัจจุบัน ที่ต้องเข้ามาสะสางปัญหาที่ทำไว้โดยรัฐบาลในอดีต  และในวันเดียวกันนี้ พลเอกสนธิ บุญยรัตกลิน พร้อมด้วยพลเอกวินัย ภัทธิยะกุล ปลัดกระทรวงกลาโหม จะเดินทางเยือนประเทศมาเลเซีย เพื่อพบกับผู้นำทางทหารของมาเลเซีย ในการหารือถึงแนวทางการแก้ไขปัญหาในพื้นที่ 3 จังหวัดชายแดนภาคใต้ โดยเน้นโครงการที่เคยตกลงทำความร่วมมือกันไว้ให้ขับเคลื่อนต่อไปได้ ขณะเดียวกันก็จะมีการเน้นย้ำแนวทางการทำงานร่วมกันเพิ่มเติม
พลเอกสนธิ บุญยรัตกลิน พลเอกสนธิ พลเอกสนธิ บุญยรัตกลิน